Emma Roca

**Emma Roca Rodríguez** (Bartzelona, 1973ko abuztuaren 12a – 2021eko ekainaren 18a) korrikalari eta eskiatzaile katalana, mendiko lasterketen aitzindaria eta emakumezkoen erreferentea izan zen. Ingeniaritza biokimikoan doktorea zen Kataluniako Unibertsitate Politeknikoan eta suhiltzaile profesionala Kataluniako Generalitateko Erreskate Taldean.

## Biografia 
Bartzelonarra jaiotzez, La Cerdanyan bizi zen, David Rovira eta bere hiru semeekin batera. Bere kirol jardueran arrakasta ugari lortu zituen estatu eta nazioarte mailan.

1998an Espainiako distantzia luzeko duatloi txapelduna eta Kataluniako mendi duatloi txapelduna izan zen. Hurrengo urteetan eskiatzaile bezala nabarmendu zen, 2002an Europako laugarren bikoteka eta Espainiako txapelduna izan zelarik hirutan, 2004an banaka eta 2003 eta 2005ean binaka.

2003an Europako raid txapeldunorde izan zen eta 2010ean Munduko Txapelketa irabazi zuen. 2007an ere Espainiako txapelduna izan zen espezialitate honetan. 2010ean, berriz ere emaitza onak lortu zituen duatloi eta triatloian, Europako mendi maratoi txapelduna eta Kataluniako mendi duatloi txapelduna izan zelarik urte berean. Distantzia luzeko lasterketetan parte hartzen hasi zen, bere emaitzarik onenak, Mont-Blanceko Ultra-Trail txapelketan hirugarren postu bat izan zelarik 2012 eta 2013an, bigarren postu bat 2011n Sables Maratoian eta garaipena Transgrancanaria eta Highland Fling Racen 2012an.

Biokimikan doktorea, bere esperientziatik bertatik saiatu zen ulertzen nola aurki zitzakeen giza erresistentziaren mugak egoera kritikoetan. Summit Proiektuko ikertzaile burua zen, eta, hain zuzen ere, ahalegin handiak egiteak osasunean izan zitzakeen ondorioengatik datuak lortzeari ekin zion, besteak beste, berak parte hartzen zuen ultradistantzia-karrerengatik.

Kataluniako Generalitateko erreskate taldeko (GRAE) suhiltzailea zen. Bera izan zen talde horretan sartu zen lehen emakumea, 

2018an minbizia diagnostikatu zioten. Beti baikor egon zen eta indar handia erakutsi zuen gaixotasunaren aurrean, baina azkenean 2021eko ekainaren 18an hil egin zen.
* *El límite es tu salud*. 
* *Non stop! La vida como reto*. 
* *Non stop! Esportista bombera i mare*. 2013. 
* *Esport amb seny*. 2017.

## Palmaresa 
### Mendiko eta ultratraileko lasterketak 
* 2013 – Kataluniako ultraresistència lasterketako txapelduna (UTBCN).
* 2012 – Ultratrail del Mont Blanc-en 3.a eta Eskoziako ultramaratoian lehena.
* 2011 – Marathon des Sables-en 2.a, eta Cavalls del Vent zeharkaldian 3.a
* 2010 – Nizako Ironmaneko bere adin taldeko lehena (sailkapen nagusiko 9a). Europako mendi maratoi txapelduna (Val d 'Aran) eta Kataluniako mendi duatloi txapelduna.
* 1998 – Nike Aneto X-Treme Maratoian 1.a, Kataluniako mendiko duatloi txapelduna eta Espainiako distantzia luzeko duatloi txapelduna.

### Mendiko eskia 
* 2008 – Binakako Munduko Kopan (Italia) 3.a eta Patrouille des Glaciersen (Suitza) 3.a.
* 2007 – Binakako Espainiako txapelduna (Nuria).
* 2005 – Espainiako binakako txapelduna (Formigal) eta kronoigoerakoa (Cerler), Banakako Munduko Kopan 3.a, eta Pierra Mentan (Frantzia) 4.a.
* 2004 – Espainiako banakako txapelduna (Formigal).
* 2003 – Espainiako Txapelketan (Baqueira Beret) 2.a.
* 2002 – Europako Binakako Kopan 4.a, eta Espainiako Binakako Txapelketan (Baqueira Beret) txapelduna.

### Abentura raid-ak 
* 2010 - Raidetako munduko txapelduna.
* 2007 – Espainiako Raid kopako eta Raid txapelketako txapelduna.
* 2003 - Europako raid txapeldunordea.

## Erreferentziak 
 

## Kanpo estekak 
* Emma Rocaren web orria
* Emma Rocaren facebook orria